DCC กำไร Q1/63 ดี!.. เน้นปันผล
ผลการดำเนินงานในช่วงไตรมาสแรกของ DCC ยังทำกำไรได้ดีอยู่ แม้ว่ารายได้จากการขายจะลดลงเล็กน้อยอยู่ที่ 2,177.27 ล้านบาท จากงวดเดียวกันของปีก่อน
ผลการดำเนินงานในช่วงไตรมาสแรกของ DCC ยังทำกำไรได้ดีอยู่ แม้ว่ารายได้จากการขายจะลดลงเล็กน้อยอยู่ที่ 2,177.27 ล้านบาท จากงวดเดียวกันของปีก่อน
9 พ.ค. 2563

คุณค่าบริษัท
ว่าด้วยผลการดำเนินงานไตรมาส 1 ปี 2563 ของ บริษัท ไดนาสตี้เซรามิค จำกัด (มหาชน) หรือ DCC ชี้แจงต่อตลาดหลักทรัพย์ฯ เป็นที่เรียบร้อย เมื่อวันที่ 5 พ.ค. 2563 ที่ผ่านมา
สรุปว่าผลการดำเนินงานในช่วงไตรมาสแรก สิ้นสุดวันที่ 31 มีนาคม 2563 ทำกำไรได้ดีอยู่ ! แม้ว่ารายได้จากการขายจะลดลงเล็กน้อยอยู่ที่ 2,177.27 ล้านบาท จากงวดเดียวกันของปีก่อน 2,315.66 ล้านบาท แต่สำหรับกำไรขยับขึ้นมาอยู่ที่  367.27 ล้านบาท หรือ 0.051 บาทต่อหุ้น จากงวดเดียวกันของปีก่อน 306.09 ล้านบาท หรือ 0.047 บาทต่อหุ้น นับว่ายังเป็นการขยายตัวได้ดี
เนื่องจาก 1. อัตรากำไรขั้นต้นสูงขึ้นในไตรมาส 1/2563 เป็น 39.5% เมื่อเทียบกับไตรมาส 1/2562 อยู่ที่ 38.7% และในไตรมาส 4/2562 อยู่ที่ 37.0% โดยหลักมาจากต้นทุนก๊าซลดลง 20% จากงวดเดียวกันของปีก่อน, 2. ค่าขนส่งต่ำลงตามราคาน้ำมันดีเซลที่ลดลง 4% จากงวดเดียวกันของปีก่อน, 3. รายได้ค่าเช่าเพิ่ม 8 ล้านบาท และ 4. ค่าใช้จ่าย SG&amp;A ลดลง 6% จากงวดเดียวกันของปีก่อน เนื่องจากไตรมาส 1/2562 มีขาดทุนจากการยกเลิกการใช้สินทรัพย์ที่ไม่มีตัวตน และบริษัทประสบความสำเร็จในการลดค่าใช้จ่าย
นอกจากนี้บริษัทประกาศจ่ายปันผลสำหรับไตรมาส 1/2563 เท่ากับ 70% ของกำไรสุทธิ คือไม่เกิน 257 ล้านบาท คิดเป็น DPS สำหรับไตรมาส 1/2563 อยู่ระหว่าง 0.028-0.035 บาท/หุ้น ทั้งนี้ขึ้นกับการมาใช้สิทธิแปลงสภาพวอร์แรนต์เต็มจำนวนกับการไม่ใช้สิทธิแปลงเลย ขึ้นเครื่องหมาย XD วันที่ 20 พ.ค. 2563
เมื่อผลการดำเนินงานไตรมาสแรกผ่านไป…ที่ถือว่าผลงานยังดี แต่นับจากนี้โดยเฉพาะไตรมาส 2 ปี 2563 ทางนักวิเคราะห์กลับประเมินว่าแนวโน้มทางกำไรของช่วงไตรมาส 2 ปี 2563 จะอ่อนแอลงจากไตรมาส 1 ปี 2563 อย่างแน่นอน สืบเนื่องจากได้รับผลกระทบจากโควิด-19 เต็มไตรมาสนั้นเอง
ส่วนไตรมาส 1 ได้รับผลกระทบประมาณครึ่งเดือนหลังของเดือนมีนาคม 2563 เท่านั้น ประกอบกับไตรมาส 1 เป็นช่วง High season ของธุรกิจ
ถึงอย่างไรแม้ว่าจะคาดว่าไตรมาส 2/2563 กำไรจะอ่อนแอ แต่ทางนักวิเคราะห์ บล.ดีบีเอส วิคเคอร์ส ยังคงแนะนำ “ถือ” ลงทุน ราคาเป้าหมาย 1.70 บาท เพราะบริษัทยังคงมีความโดดเด่นเรื่องความสามารถในการทำกำไรเมื่อเทียบกับคู่แข่งขันในอุตสาหกรรม และจ่ายปันผลได้สม่ำเสมอ คาดการณ์ Dividend Yield ปี 2563 ไว้ที่ 5% โดยอิงกับอัตราการจ่ายปันผล 70% ของกำไรสุทธิ (จ่ายปันผลทุกไตรมาส)
…
ผู้ถือหุ้นรายใหญ่
รายชื่อกรรมการ